Zápisnica zo zasadnutia obecného zastupiteľstva obce
Lúč na Ostrove konaného dňa 22.05.2024
v zasadačke obecného úradu


Prítomní podľa prezenčnej listiny 

Program zasadnutia:

1.   Zahájenie
2.   Voľba návrhovej komisie
3.   Určenie zapisovateľa a overovateľov zápisnice
4.   Schválenie záverečného účtu obce za rok 2023
5.   Stanovisko hlavného kontrolóra k záverečnému účtu obce za rok 2023
6.   Schválenie návrhu plánu kontrolnej činnosti na 2.polrok 2024
7.   Schválenie čerpanie rozpočtu za I.Q.2023
8.   Správa o výsledkoch inventarizácie majetku obce k 31.12.2022
9. Oznámenie funkcií, zamestnaní, činností a majetkových pomerov verejného funkcionára   
10. Schválenie prevedenia majetkového práva zo strany Propriete s.r.o.
11. Schválenie podpísania zmluvy o vecnom bremene so Západoslovenskou vodárenskou spoločnosťou, a.s. 
12. Schválenie žiadosti o uzavretie zmluvy o budúcej zmluve s firmou LAST s.r.o. 
13. Schválenie podpísania kúpnej zmluvy so spoločnosťou Západoslovenská distribučná a.s. – trafostanica
14. Správa o výsledku  kontroly prevodov nehnuteľného majetku obce v roku 2023, ktorého všeobecná hodnota majetku prevýšila 20 000,- Eur.
15. Zámer predaja nehnuteľnosti v k.ú. Malá Lúč, schválenie žiadosti občanov Zoltán Nagy a Csaba Nagy  o kúpu nehnuteľnosti
16. Zámer predaja nehnuteľnosti v k.ú. Malá Lúč, schválenie žiadosti občanov Ladislav Fegyveres a manželka Margita Fegyveresová.       
17. Všeobecné informácie
18. Diskusia
19. Návrh uznesení
20. Záver


1. Zahájenie
Zasadnutie obecného zastupiteľstva  otvoril a viedol starosta obce. Ospravedlňovaná bola Martina Kún Meton. Pán starosta konštatoval, že zasadnutia sa zúčastňuje nadpolovičná väčšina poslancov, týmto OZ je uznášaniaschopné. 

  2.	Voľba návrhovej komisie
   Návrhová komisia:
   predseda: Anikó Nagyová, člen: Norbert Androvics
   Hlasovaním za : 6, proti : 0,   zdržali sa : 0, návrh bol schválený. 

3. Určenie zapisovateľa a overovateľov zápisnice 
 zapisovateľka : Andrea Nagyová  overovatelia: Ing. Tamás Csáky, Peter Tóth
 Hlasovaním za : 6, proti: 0, zdržali sa : 0,  návrh bol schválený
4. Schválenie záverečného účtu obce za rok 2023
Účtovníčka obce Andrea Nagyová predkladala Záverečný účet obce za rok 2023, ktorý        obsahuje rozbor plnenia príjmov a výdavkov rozpočtu, hospodárenie za rok, stav  finančných prostriedkov na účtoch a v pokladni, bilancia aktív a pasív, prehľad o stave  a vývoji dlhu k 31.12.2023. Dosiahnuté príjmy celkom: 1 682 080,28 €, čerpanie výdavkov  celkom: 1 551 785,60 €.  Výsledok rozpočtového hospodárenia je 130 294,68 €.  (doklad priložený)
       	 Hlasovaním za : 6, proti: 0, zdržali sa : 0,  správa bola schválená

5.   Stanovisko hlavného kontrolóra k záverečnému účtu obce za rok 2023
Hlavný kontrolór obce Ing. Jozef Török predkladal Stanovisko k záverečnému účtu.
Na záver uviedol, že na základe vykonaného zhodnotenia dosiahnutých výsledkov v príjmovej časti, čerpania výdavkov a skutočnosti hospodárenia obce doporučuje obecnému zastupiteľstvu obce prerokovať a uzatvoriť záverečný účet obce s výrokom:
„ Celoročné hospodárenie sa schvaľuje bez výhrad“. (doklad priložený).
Hlasovaním za : 6, proti: 0, zdržali sa hlasovania: 0, návrh bol jednohlasne schválený

6.   Schválenie návrhu plánu kontrolnej činnosti na 2.polrok 2024
Ing. Jozef Török hlavný kontrolór obce predkladal návrh plánu kontrolnej činnosti na 2. polrok 2024. 
	Hlasovaním za: 6, proti: 0, zdržali sa hlasovania: 0, správa bola schválená.

7.   Schválenie čerpanie rozpočtu za I.Q.2024
Dňa 16.04.2024 bola odovzdaná účtovná závierka za I.Q.2024 na Ministerstvo financií SR cez rozpočtový informačný systém samosprávy.
Obec dosiahla príjmy celkovo vo výške 222 388,97 € a výdavky celkovo vo výške 206 386,12 €. ( dokument priložený ).
Hlasovaním za: 6, proti: 0, zdržali sa hlasovania: 0, správa bola schválená.

8. Správa o výsledkoch inventarizácie majetku obce k 31.12.2023
Účtovníčka obce predkladala správu o výsledkoch inventarizácie majetku, pohľadávok a záväzkov obce. Celkový majetok obce má hodnotu netto 9 175 221,23 €.  Inventarizačná komisia zistila, že obec nevykazovala manká a škody a inventarizačný rozdiel nebol zistený. ( dokument priložený ).
Hlasovaním za: 6, proti: 0, zdržali sa hlasovania: 0, správa bola schválená

9. Oznámenie funkcií, zamestnaní, činností a majetkových pomerov verejného funkcionára   
Podľa ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov pán starosta predkladal členom OZ Oznámenie funkcií  zamestnaní, činností a majetkových pomerov verejného funkcionára. Členovia OZ sa oboznámili s obsahom majetkového priznania. 
Hlasovaním za 6, proti 0, zdržali sa hlasovania 0, oznámenie brali na vedomie.

10. Schválenie prevedenia majetkového práva zo strany Propriété s.r.o.
Konateľ spoločnosti Propriété s.r.o. Peter Orosz, ako investor výstavby rodinných domov a prístupovej cesty k ním, podal žiadosť o prevedenie majetkového práva nehnuteľnosti v k.ú. Veľká Lúč parc.č.312, kde je vybudovaná technická infraštruktúra – nová ulica oproti materskej školy, na obec Lúč na Ostrove. Pán starosta a členovia OZ zhodli na tom, že zmluvu o prevedení majetkového práva uvedenej nehnuteľnosti podpíše len v prípade, keď budú odstránené nedostatky zistené na prehliadke.  
Hlasovaním za 6, proti 0, zdržali sa hlasovania 0, oznámenie brali na vedomie.

11. Schválenie podpísania zmluvy o vecnom bremene so Západoslovenskou vodárenskou spoločnosťou, a.s. 
Pán starosta predkladal členom OZ zmluvu o zriadení vecného bremena so Západoslovenskou vodárenskou spoločnosťou a.s.. Touto zmluvou sa zriaďuje vecné bremeno v rozsahu vo výmere 21,0 m2, vyznačeného na pozemku k.ú. Veľká Lúč parc.č.312 podľa geometrického plánu č.368/2021, úradne overeným pod číslom G-3119/2021 dňa 21.12.2021. ( nová ulica oproti materskej školy) .
Hlasovaním za 6, proti 0, zdržali sa hlasovania 0, zmluva bola schválená


12. Schválenie žiadosti o uzavretie zmluvy o budúcej zmluve s firmou LAST s.r.o. 
Pán starosta predkladal žiadosť spoločnosti LAST, s.r.o. o uzavretie zmluvy o budúcej zmluve o pripojení k obecnej kanalizácii pre stavbu „ Nová obytná zóna  Malá Lúč – 32 RD- Rozšírenie verejného vodovodu a kanalizácie“.  Podľa rozhodnutia Okresného úradu Dunajská Streda, odbor starostlivosti o životné prostredie povoľuje uskutočnenie vodnej stavby „ Rozšírenie verejného vodovodu a verejnej kanalizácie“ na pozemku parc.č.168/8 v k.ú. Malá Lúč. 
Hlasovaním za 6, proti 0, zdržali sa hlasovania 0, žiadosť bola schválená.


13. Schválenie podpísania kúpnej zmluvy so spoločnosťou Západoslovenská distribučná a.s. – trafostanica
Pán starosta predkladal členom OZ zmluvu so spoločnosťou Západoslovenská distribučná, a.s. Touto zmluvou spoločnosť kupuje nehnuteľnosť par.č.124/6 vo výmere 48 m2 v k.ú. Veľká Lúč za cenu 100,- Eur za celú výmeru, na ktorom vybuduje na vlastné náklady a nebezpečenstvo elektroenergetické stavby a zariadenia distribučnej sústavy, vrátane distribučnej transformačnej stanice.   
Hlasovaním za 6, proti 0, zdržali sa hlasovania 0, zmluva bola schválená.


14. Správa o výsledku  kontroly prevodov nehnuteľného majetku obce v roku 2023, ktorého všeobecná hodnota majetku prevýšila 20 000,- Eur
Ing. Jozef Török hlavný kontrolór obce predkladal obecnému zastupiteľstvu Správu o výsledku kontroly prevodov nehnuteľného majetku obce v roku 2023, ktorého všeobecná hodnota majetku prevýšila 20 000,-Eur. ( doklad priložený)
Kontrolou prevodu bolo zistené nasledovné: Kúpna zmluva č.2/2023 medzi obcou  Lúč na Ostrove ako predávajúcim a Jozefom Ledeckým – INT. TRANSPORT s.r.o. (víťazným uchádzačom OVS) ako kupujúcim bola uzatvorená v súlade s výsledkom OVS dňa 12.07.2023.  Vklad do katastra nehnuteľností bol povolený pod V - 5396/2023 dňa 17.10.2023.
V spisovom materiáli je založený výpis č. 149  z účtu  Obce Lúč na Ostrove za obdobie 26.08.2023 – 28.08.2023 v ktorom  je uvedená čiastka 87.160,- Eur ako kreditná položka (t.j. príjem  na účet obce).                                                                                                                                                                                     
Hlasovaním za 6, proti 0, zdržali sa hlasovania 0, správa  bola schválená
 
15. Zámer predaja nehnuteľnosti v k.ú. Malá Lúč, schválenie žiadosti občanov Zoltán Nagy a Csaba Nagy  o kúpu nehnuteľnosti
Pán starosta oboznámil členov OZ so žiadosťou občanov Zoltán Nagy a Csaba Nagy
o kúpu pozemku - parcela KN-C č. 105/7  zastavaná plocha a nádvorie  vo výmere 130 m²  v podiele 1/2-ine a ½-ine pre Zoltán Nagy rod. Nagy dátum nar.21.04.1972 trvale bytom Lúč na Ostrove, Malá Lúč 27 a Csaba Nagy rod. Nagy dátum nar. 16.01.1975 trvale bytom Dunajská Streda, Nová Ves 2222/25. Členovia OZ  stanovili za kúpnu cenu 10,- €/m², t.j. 1.300,- € ( slovom jedentisíctristo eur).
OZ schvaľuje zámer predaja pozemku  spôsobom ako prípad hodného osobitného zreteľa - parcela KN-C č. 105/7  zastavaná plocha a nádvorie vo výmere 130 m²  v podiele 1/1-ine.
Hlasovaním za 6, proti 0, zdržali sa hlasovania 0, zmluva a zámer boli schválené.


16. Zámer predaja nehnuteľnosti v k.ú. Malá Lúč, schválenie žiadosti občanov Ladislav Fegyveres a manželka Margita Fegyveresová
Pán starosta oboznámil členov OZ so žiadosťou občanov Ladislav Fegyveres a manželka Margita Fegyveresová o kúpu pozemku - parcela KN-C č. 105/9  zastavaná plocha a nádvorie  vo výmere 28 m²  v podiele 1/1-ine pre Ladislav Fegyveres rod. Fegyveres bytom Lúč na Ostrove, Malá Lúč 30 a manželka Margita Fegyveres rod. Haizerová bytom Lúč na Ostrove, Malá Lúč 30 Členovia OZ stanovili za kúpnu cenu 10,- €/m², t.j. 280,- € ( slovom dvestoosemdesiat eur).
OZ schvaľuje zámer predaja pozemku  spôsobom ako prípad hodného osobitného zreteľa - parcela KN-C č. 105/9  zastavaná plocha a nádvorie vo výmere 28 m²  v podiele 1/1-ine .
Hlasovaním za 6, proti 0, zdržali sa hlasovania 0, zmluva a zámer boli schválené.


17. Všeobecné informácie
V rámci tohto programového bodu pán starosta oznámil členom OZ nasledovné:
· V rámci projektu Zníženie energetickej náročnosti budovy obecného úradu a kultúrneho domu vo Veľkej Lúči  proces verejného obstarávania ešte nie je dokončené, preto sa obecný úrad ešte nesťahuje do budovy Centra voľného času v malej Lúči.
· Kolaudácia Zberného dvora je v štádiu riešenia. Očakávané otvorenie pre verejnosť je v mesiaci august. Budeme zbierať biologicky rozložiteľný odpad zo záhrad a parkov, sklo, textil, elektroodpad – zdarma, drobný stavebný odpad za odplatu. Detaily budú zverejnené v Prevádzkovom poriadku.
· O zápis do našej materskej školy je veľký záujem, plánujeme zvýšiť počet prijatých detí na 40 osôb.
· Deň detí v Materskej škole bude 31.mája 2024 v piatok.
· Požiarny poriadok obce vypracovala Mária Bíróová bezpečnostný a požiarny technik ako Všeobecne záväzne nariadenie obce Lúč na Ostrove pod číslom 1/2024.  V tomto dokumente sú stanovené povinnosti právnickým osobám , podnikajúcim fyzickým osobám a fyzickým osobám a orgánom obce, čím sa vytvoria podmienky pre účinnú ochranu života a zdravia osôb, majetku a životného prostredia pred požiarmi, haváriami, živelnými pohromami a inými mimoriadnymi udalosťami.
Hlasovaním za 6, proti 0, zdržali sa hlasovania 0, správa a VZN sú schválené.


18.Diskusia
Do diskusií sa hlásil člen OZ Ing. Tamás Csáky, navrhol umiestnenie kontajnerov na  cintoríne vo Veľkej Lúči, nakoľko občania vyhadzovali sviečky a zelený odpad z hrobov vedľa plotu cintorína čo teraz v rámci brigády vyčistili spolu. Dal si spraviť tabuľu, ktorý upozorňuje občanov na zákaz umiestnenia odpadu mimo vyznačené miesto.    
Ako druhá vystúpila člen OZ Mgr. Zuzana Makó, ktorá na akciu Občianskeho združenia Rákóczi Szövetség - Deň detí na miestnom športovom ihrisku dňa 17.júna žiadala otvoriť požiarnu zbrojnicu, aby  v tejto miestnosti mohli zariadiť výčap a výdajňu jedál. Členovia DHZ, ktorí sú aj členmi OZ vysvetlili, že tam je umiestnená rôzna hasičská technika, zariadenie požiarneho zboru, ktoré zabezpečili z vlastných zdrojov členovia DHZ, a preto navrhujú na tento účel používať stánok bufetu a garáž vedľa.    

 	19. Návrh uznesení
Starosta obce vyzval predsedu návrhovej komisie Anikó Nagyovú, aby predniesla        návrh uznesení. 
Hlasovaním za: 6, proti: 0, zdržali sa : 0,  návrh bol schválený



U z n e s e n i a
zo zasadnutia OZ v Lúči na Ostrove konaného dňa 22.05.2024


UZNESENIE č.10/2024/OZ
OZ schvaľuje: programové body rokovania OZ, vymenovanie členov návrhovej komisie, vymenovanie osobu zapisovateľa a overovateľov zápisnice. 

 UZNESENIE č.11/2024/OZ
OZ berie na vedomie Záverečný účet obce Lúč na Ostrove za rok 2023 a celoročné  hospodárenie sa schvaľuje bez výhrad.
 
UZNESENIE č.12/2024/OZ
 OZ berie na vedomie stanovisko hlavného kontrolóra k Záverečnému účtu obce Lúč na   Ostrove za rok 2023.

UZNESNIE č.13/2024/OZ
OZ berie na vedomie  a schvaľuje návrh plánu kontrolnej činnosti na 2. polrok 2024 hlavného kontrolóra obce.

 UZNESENIE č.14/2024/OZ
OZ berie na vedomie schvaľuje správu o čerpaní rozpočtu za I.Q.2024  podľa Finančného výkazu o plnení rozpočtu subjektu verejnej správy, ktorý bol odoslaný na Ministerstvo financií SR cez rozpočtový informačný systém samosprávy.

UZNESENIE č.15/2024/OZ
OZ berie na vedomie a schvaľuje Správu o výsledkoch inventarizácie majetku obce  k 31.12.2023.

UZNESENIE č.16/2023/OZ
OZ  berie na vedomie a schvaľuje majetkové priznanie starostu za rok 2023.

UZNESENIE č.17/2024/OZ
OZ berie na vedomie a schvaľuje  prevedenie majetkového práva nehnuteľnosti v k.ú. Veľká Lúč parc.č.312, kde je vybudovaná technická infraštruktúra – nová ulica oproti materskej školy, na obec Lúč na Ostrove až po odstránení zistených nedostatkov.

UZNESENIE č.18/2024/OZ
OZ berie na vedomie a schvaľuje zriadenie vecného bremena so Západoslovenskou vodárenskou spoločnosťou a.s. v rozsahu vo výmere 21,0 m2, vyznačeného na pozemku k.ú. Veľká Lúč parc.č.312 podľa geometrického plánu č.368/2021, úradne overeným pod číslom G-3119/2021 dňa 21.12.2021. 

UZNESENIE č.19/2024/OZ
OZ berie na vedomie a schvaľuje uzavretie zmluvy o budúcej zmluve o pripojení k obecnej kanalizácii stavbu „ Nová obytná zóna  Malá Lúč – 32 RD- Rozšírenie verejného vodovodu a kanalizácie“.

UZNESENIE č.20/2024/OZ
OZ berie na vedomie a schvaľuje podpísanie zmluvy so spoločnosťou Západoslovenská distribučná, a.s. ktorá  kupuje nehnuteľnosť par.č.124/6 vo výmere 48 m2 v k.ú. Veľká Lúč za cenu 100,- Eur za celú výmeru.

UZNSENIE č.21/2024/OZ
OZ berie na vedomie a schvaľuje Správu o výsledku kontroly prevodov nehnuteľného
majetku obce v roku 2023, ktorého všeobecná hodnota majetku prevýšila 20 000,-Eur. 

UZNESENIE č. 22a/2024/OZ
OZ schvaľuje zámer predaja pozemku  spôsobom ako prípad hodného osobitného zreteľa
- parcela KN-C č. 105/7  zastavaná plocha a nádvorie vo výmere 130 m²  v podiele 1/1-ine .
Zámer bol schválený podľa § 9a ods.15. písm. f zákona č. 138/1991 Z.z. z dôvodu hodného osobitného zreteľa a  v zmysle § 23 bod 5 Zásady hospodárenia a nakladania s majetkom obce – zverejnený na webovej stránke obce na odkaze : https://www.lucnaostrove.sk/zverejnovanie/zasady-hospodarenia-a-nakladania-s-majetkom-obce-luc-na-ostrove/ - osobitný zreteľ spočíva v tom, že žiadateľ dlhodobo používa pozemok ako prístup k  rodinnému domu so SČ 28 .
Všeobecná hodnota predvádzaného majetku bola určená v súlade  so Zásadami hospodárenia a nakladania s majetkom obce § 23 bod 2 ods. 3 v sume 10,00 €/m² .
Uznesenie bolo schválené s 3/5 väčšinou všetkých poslancov.

UZNESENIE č. 22b/2024/OZ
OZ berie na vedomie a schvaľuje predaj pozemku - parcela KN-C č. 105/7  zastavaná plocha a nádvorie  vo výmere 130 m²  v podiele 1/2-ine a ½-ine pre Zoltán Nagy rod. Nagy dátum nar.21.04.1972 trvale bytom Lúč na Ostrove, Malá Lúč 27 a Csaba Nagy rod. Nagy dátum nar. 16.01.1975 trvale bytom Dunajská Streda, Nová Ves 2222/25 za kúpnu cenu 10,- €/m², t.j. 1.300,- € ( slovom jedentisíctristo eur).
Žiadosť bola schválená podľa § 9a odst.15 písm.f. zákona č. 138/1991 Z.z. z dôvodu vhodného osobitného zreteľa – žiadatelia dlhodobo používajú pozemok ako prístup k rodinnému domu so SČ 28.
Uznesenie bolo schválené s 3/5 väčšinou všetkých prítomných poslancov

UZNESENIA č. 23a/2024/OZ
OZ schvaľuje zámer predaja pozemku  spôsobom ako prípad hodného osobitného zreteľa
- parcela KN-C č. 105/9  zastavaná plocha a nádvorie vo výmere 28 m²  v podiele 1/1-ine .
Zámer bol schválený podľa § 9a ods.15. písm. f. zákona č. 138/1991 Z.z. z dôvodu hodného osobitného zreteľa – žiadateľ dlhodobo používa pozemok ako prístup k  rodinnému domu so SČ 30 .
Zámer bol schválený podľa § 9a ods.15. písm. f zákona č. 138/1991 Z.z. z dôvodu hodného osobitného zreteľa a  v zmysle § 23 bod 5 Zásady hospodárenia a nakladania s majetkom obce – zverejnený na webovej stránke obce na odkaze : https://www.lucnaostrove.sk/zverejnovanie/zasady-hospodarenia-a-nakladania-s-majetkom-obce-luc-na-ostrove/ - osobitný zreteľ spočíva v tom, žiadateľ dlhodobo používa pozemok ako prístup k  rodinnému domu so SČ 30 .
Všeobecná hodnota predvádzaného majetku bola určená vzhľadom na § 23 bod 2 ods. 3 Zásady hospodárenia a nakladania s majetkom obce v sume 10,00 €/m² .
Uznesenie bolo schválené s 3/5 väčšinou všetkých poslancov.

UZNESENIA č. 23b/2024/OZ
OZ berie na vedomie a schvaľuje predaj pozemku - parcela KN-C č. 105/9  zastavaná plocha a nádvorie  vo výmere 28 m²  v podiele 1/1-ine pre Ladislav Fegyveres rod. Fegyveres bytom Lúč na Ostrove, Malá Lúč 30 a manželka Margita Fegyveres rod. Haizerová bytom Lúč na Ostrove, Malá Lúč 30 za kúpnu cenu 10,- €/m², t.j. 280,- € ( slovom dvestoosemdesiat eur).
Žiadosť bola schválená podľa § 9a odst.15 písm.f. zákona č. 138/1991 Z.z. z dôvodu vhodného osobitného zreteľa – žiadateľ dlhodobo používa pozemok ako prístup k rodinnému domu so SČ 30.
Uznesenie bolo schválené s 3/5 väčšinou všetkých prítomných poslancov.

UZNESENIE č.24/2024/OZ
OZ berie na vedomie a schvaľuje všeobecné informácie a Všeobecne záväzne nariadenie obce Lúč na Ostrove pod číslom 1/2024 – Požiarny poriadok obce.
  
20. Záver
Po vyčerpaní všetkých bodov programu pán starosta poďakoval všetkým prítomným 
za účasť a rokovanie OZ vyhlásil za ukončené.


V Lúči na Ostrove, dňa 22.05.2024

Overovatelia:



...................................................				.....................................................
Ing. Tamás Csáky						starosta obce: Mgr. Ladislav Kiss



...................................................
Peter Tóth
